title: Eiropas Sistēmisko risku kolēģijas Lēmums (2015. gada 21. jūlijs) par informācijas sniegšanu un vākšanu finanšu sistēmas makrouzraudzībai Eiropas Savienībā un Lēmuma ESRK/2011/6 atcelšanu (ESRK/2015/2)

text:
               27.11.2015

               LV

               Eiropas Savienības Oficiālais Vēstnesis

               C 394/4

         EIROPAS SISTĒMISKO RISKU KOLĒĢIJAS LĒMUMS
   (2015. gada 21. jūlijs)
   par informācijas sniegšanu un vākšanu finanšu sistēmas makrouzraudzībai Eiropas Savienībā un Lēmuma ESRK/2011/6 atcelšanu
   (ESRK/2015/2)
   (2015/C 394/03)
   EIROPAS SISTĒMISKO RISKU KOLĒĢIJAS VALDE,
   ņemot vērā Eiropas Parlamenta un Padomes 2010. gada 24. novembra Regulu (ES) Nr. 1092/2010 par Eiropas Savienības finanšu sistēmas makrouzraudzību un Eiropas Sistēmisko risku kolēģijas izveidošanu (1) un jo īpaši tās 3. panta 2. punktu, 4. panta 2. punktu un 8. panta 2. punktu, kā arī 15. pantu,
   ņemot vērā Padomes 2010. gada 17. novembra Regulu (ES) Nr. 1096/2010, ar kuru Eiropas Centrālajai bankai piešķir konkrētus uzdevumus saistībā ar Eiropas Sistēmisko risku kolēģijas darbību (2), un jo īpaši tās 2. panta b) punktu, 5. pantu un 6. panta 4. punktu,
   ņemot vērā Eiropas Sistēmisko risku kolēģijas 2011. gada 20. janvāra Lēmumu ESRK/2011/1, ar ko pieņem Eiropas Sistēmisko risku kolēģijas Reglamentu (3), un jo īpaši tā 28. panta 1. punktu,
   tā kā:

               (1)

               Regulas (ES) Nr. 1092/2010 3. panta 2. punkts nosaka, ka Eiropas Sistēmiskā riska kolēģija (ESRK) nosaka un/vai vāc un analizē visu attiecīgo nepieciešamo informāciju par finanšu sistēmas makroprudenciālo pārraudzību Savienībā, lai novērstu vai mazinātu sistēmiskos riskus Savienības finanšu stabilitātei, kurus izraisa notikumi finanšu sistēmā, ņemot vērā makroekonomisko attīstību un tādējādi izvairoties no plašu finansiālo grūtību posmiem.

               (2)

               Regulas (ES) Nr. 1092/2010 15. panta 2. punkts nosaka, ka Eiropas Uzraudzības iestādes (EUI), Eiropas Centrālo banku sistēma (ECBS), Eiropas Komisija, nacionālās uzraudzības iestādes un nacionālās statistikas iestādes cieši sadarbojas ar ESRK un sniedz tai visu informāciju, kas nepieciešama tās uzdevumu izpildei saskaņā ar Savienības tiesību aktiem.

               (3)

               Saskaņā ar Regulas (ES) Nr. 1092/2010 15. panta 3. punktu ESRK var lūgt EUI informāciju, parasti apkopojuma veidā, kas neļauj identificēt atsevišķas finanšu iestādes.

               (4)

               Regulas (ES) Nr. 1096/2010 10. apsvērums nosaka, ka “ECB tiek uzticēts uzdevums sniegt ESRK atbalstu statistikas jomā” saskaņā ar 9. apsvērumu.

               (5)

               Šis lēmums neietekmē ECB tiesības savām vajadzībām izmantot informāciju, kuru tā vāc saskaņā ar Padomes 1998. gada 23. novembra Regulu (EK) Nr. 2533/98 par statistikas informācijas vākšanu, ko veic Eiropas Centrālā banka (4).

               (6)

               ESRK, ECB un EUI vienojušās atjaunināt kopsavilkuma informācijas regulāras sniegšanas spēkā esošo regulējumu, lai tas labāk kalpotu ESRK vajadzībām,

         IR PIEŅĒMUSI ŠO LĒMUMU.
   1. pants
   Piemērošanas joma
   Šajā lēmumā noteikts, kāda kopsavilkuma informācija ir vajadzīga ESRK uzdevumu izpildei, un iekļauti sīki izstrādāti noteikumi šādas informācijas sniegšanai un vākšanai
   2. pants
   Kopsavilkuma informācijas regulāra sniegšana
   1.   ESRK uzdevumu izpildei vajadzīgās kopsavilkuma informācijas regulāra sniegšana notiek atbilstoši I un II pielikumam.
   2.   Lēmuma I pielikumā iekļauto kopsavilkuma informāciju sniedz ECB.
   3.   Lēmuma II pielikumā iekļauto kopsavilkuma informāciju sniedz attiecīgās EUI.
   4.   ESRK Sekretariāts:

               a)

               pēc apspriešanās ar ECB un/vai, attiecīgi, EUI atbilstoši vajadzībai nosaka tehniskās specifikācijas attiecībā uz 1. punktā minēto informāciju; un

               b)

               vāc 1. punktā minēto informāciju un sadarbojas ar ECB un, attiecīgi, ar EUI.

         3. pants
   Kopsavilkuma informācijas ad hoc sniegšana
   Procedūras, ko ESRK sekretariāts piemēro kopsavilkuma informācijas pieprasījumu ad hoc izpildei, ir noteiktas III pielikumā.
   4. pants
   Nobeiguma un pārejas noteikumi
   1.   No šī lēmuma spēkā stāšanās dienas ir atcelts Lēmums ESRK/2011/6 (5).
   2.   Šī lēmuma II pielikumu piemēro no šī lēmuma spēkā stāšanās dienas vai dienas, kurā pirmo reizi tiek sagatavoti minētajā pielikumā nosaukti rādītāji, vai dienas, kurā tiek pieņemtas minētajā pielikumā norādītās attiecīgās datu sniegšanas tehniskās specifikācijas, atkarībā no tā, kas notik vēlāk.
   5. pants
   Stāšanās spēkā
   Šis lēmums stājas spēkā 2015. gada 21. jūlijā.

      Frankfurtē pie Mainas, 2015. gada 21. jūlijā

            ESRK priekšsēdētājs

         Mario DRAGHI

      (1)  OV L 331, 15.12.2010., 1. lpp.

      (2)  OV L 331, 15.12.2010., 162. lpp.

      (3)  OV C 58, 24.2.2011., 4. lpp.

      (4)  OV L 318, 27.11.1998., 8. lpp.

      (5)  Eiropas Sistēmisko risku kolēģijas 2011. gada 21. septembra Lēmums ESRK/2011/6 par informācijas sniegšanu un vākšanu finanšu sistēmas makrouzraudzībai Eiropas (OV C 302, 13.10.2011., 3. lpp.).

      I PIELIKUMS
      Kopsavilkuma informācija, ko regulāri sniedz Eiropas Centrālās Banka

                  1.

                  Regulāri un saskaņā ar Saprašanās memorandu par nekonfidenciālas statistiskās informācijas sniegšanu, par kuru 2013. gada 25. septembrī vienojās ECB un ESRK (turpmāk – “Saprašanās memorands”), un tā vēlākiem grozījumiem ECB sniedz ESRK Saprašanās memorandā noteiktos kopējos datus (turpmāk – “kopējie dati”).

                  2.

                  Kopējie dati tiek darīti pieejami ESRK Sekretariātam, ievērojot Saprašanās memorandā noteiktos nosacījumus kopējo datu piekļuvei un izmantošanai. ECB pēc savas iniciatīvas vai ESRK lūguma var mainīt kopējo datu saturu, jo īpaši, lai ņemtu vērā izmaiņas: a) datu kopu sastāvā vai ECB Statistisko datu noliktavas darbībā, b) saistībā ar piekrišanu nepublicētu datu sniegšanai, ko ECB saņēmusi no datu avota, vai c) attiecībā uz ESRK noteikto uzdevumu vai ar tiem saistīto datu vajadzību apjomu un veidu.

                  3.

                  ECB dara ESRK pieejamus arī kopsavilkuma datus, kas nav iekļauti kopējos datos, ar nosacījumi, ka tie neietver konfidenciālu statistisko informāciju, kas noteikta Padomes Regulas (EK) Nr. 2533/98 (1) 1. panta 12. punktā, un ka nevar tikt identificētas atsevišķas finanšu iestādes, ja vien šādi dati jau nav publiskoti. ESRK Sekretariāts pēc apspriešanās ar ECB nosaka tehniskās specifikācijas attiecībā uz piekļuvi šiem datiem, ja tie apzīmēti kā nepublicējami dati.

         (1)  Padomes 1998. gada 23. novembra Regula (EK) Nr. 2533/98 par statistikas informācijas vākšanu, ko veic Eiropas Centrālā banka (OV L 318, 27.11.1998., 8. lpp.).

      II PIELIKUMS
      Kopsavilkuma informācija, ko regulāri sniedz Eiropas Uzraudzības iestādes

         Vispārīgs noteikums

      Eiropas Uzraudzības iestādes (EUI) regulāri sniedz ESRK šajā pielikumā noteikto kopsavilkuma informāciju. Sniegtā informācija aptver datus par vismaz trīs pārskatu sniedzējiem, no kuriem neviens neaizņem 85 % vai vairāk no attiecīgā tirgus, neatkarīgi no tā, vai tas ir tirgus vienā vai vairākās dalībvalstīs, vai tirgus Savienībā kopumā. Tomēr, ja papildus kopsavilkuma informācijai tiek paredzēti izkliedes pasākumi, kopsavilkuma informācija aptver datus par vismaz pieciem pārskatu sniedzējiem, attiecībā uz publiski pieejamiem datiem, un datus par vismaz sešiem pārskatu sniedzējiem, ja nepieciešams aizsargāt konfidenciālus uzņēmuma līmeņa datus.

         Eiropas Banku iestāde (EBI)

      EBI sniedz datus par riska rādītājiem (RR) un detalizētajiem riska analīzes instrumentiem (DRAI), kas definēti EBI iekšējos dokumentos. RR un DRAI sniedz par katru dalībvalsti ar nosacījumu, ka ievēroti vispārīgajā noteikumā izklāstītie nosacījumi, kā arī par Savienību kopumā, izslēdzot pārskatu sniedzēju divkāršu uzskaiti. Atsevišķos gadījumos var vienoties par citiem kopsavilkuma rādītājiem. Dati tiek sniegti divas dienas pēc EBI 2014. gada 14. maija Lēmuma EBA/DC/090 4. pantā noteiktajiem nosūtīšanas datumiem.

         Eiropas Apdrošināšanas un fondēto pensiju iestāde (EAFPI)

                  1.

                  EAFPI sniedz datus par rādītāju kopumu, kas iegūts no datiem, kuri EAFPI pieejami no Maksātspēja II regulārajiem uzraudzības pārskatiem, ko sniedz nacionālās uzraudzības iestādes, kā to šajā nolūkā noteikusi EAFPI. Rādītāji būtu jāsniedz par katru dalībvalsti ar nosacījumu, ka ievēroti vispārīgajā noteikumā izklāstītie nosacījumi, kā arī par Savienību kopumā, izslēdzot pārskatu sniedzēju divkāršu uzskaiti. Atsevišķos gadījumos var noteikt citus kopsavilkuma rādītājus. Par nosūtīšanas datumiem vienojas divpusēji pēc tam, kad sāk piemērot Maksātspējas II tiesisko regulējumu.

                  2.

                  ESRK Sekretariāts, vienojoties ar EAFPI, var noteikt tehniskās specifikācijas papildu kopsavilkuma datu regulārai sniegšanai, pamatojoties uz datiem, kas EAFPI jau pieejami no Maksātspēja II regulārajiem uzraudzības pārskatiem, ko sniedz nacionālās uzraudzības iestādes.

         Eiropas Vērtspapīru tirgu iestāde (EVTI)

      ESRK Sekretariāts, vienojoties ar EVTI, nosaka tehniskās specifikācijas datiem, ko nosūta ESRK, pamatojoties uz piemērojamiem nozares tiesību aktiem. Tehniskajās specifikācijās nosaka arī pārskatu sniegšanas biežumu un laiku.

      III PIELIKUMS
      ESRK kopsavilkuma informācijas ad hoc pieprasījumi

         Vispārīgi apsvērumi

      ESRK var lūgt tai sniegt ad hoc kopsavilkuma informāciju. Šādus ESRK ad hoc informācijas lūgumus var izpildīt:

                  a)

                  sniedzot informāciju, kas jau pieejama Eiropas Centrālo banku sistēmai (ECBS), Eiropas Uzraudzības iestādēm (EUI), komerciālajiem datu piegādātājiem vai starptautisko institūciju, piem., Starptautisko norēķinu bankas (SNB), datu bāzēm; vai

                  b)

                  veicot ad hoc apsekojumu.

         Principi

      ESRK Sekretariāts, Eiropas Centrālā banka (ECB) un EUI (turpmāk – “puses”), pildot ESRK ad hoc informācijas lūgumus:

                  a)

                  ievēro procedūras posmus, par kuriem panākta vienošanās, un piemēro tos caurredzamā veidā;

                  b)

                  novērš pārmērīgu kontaktu ar pārskatu sniedzējiem;

                  c)

                  dažādiem analīzes un operacionālajiem mērķiem maksimāli izmanto pastāvošo informāciju, respektējot juridiskos ierobežojumus un konfidencialitātes aizsardzību;

                  d)

                  pēc iespējas izmanto spēkā esošo saskaņoto metodoloģiju un datu vākšanu;

                  e)

                  izstrādā labāko praksi ad hoc apsekojumu veikšanai, ieviešot atsauksmju iespēju un informācijas apmaiņu pušu starpā attiecībā uz izmantoto metodoloģiju.

            A.   PIEEJAMĀS INFORMĀCIJAS SNIEGŠANA

                  1.

                  ESRK Sekretariāts pēc apspriešanās ar ECB un attiecīgajām EUI var nosūtīt ad hoc lūgumu sniegt datus, kuri netiek sniegti regulāri saskaņā ar I pielikumu vai II pielikumu, bet kuri tomēr ir pieejami ECBS vai EUI (turpmāk kopā – “adresāti”), nosakot pieprasīto datu aprakstu. ESRK Sekretariāts un attiecīgās iestādes savstarpēji vienojas par pieprasīto datu sniegšanas grafiku.

                  2.

                  Adresāti pieprasīto informāciju sniedz, ievērojot piemērojamos tiesību aktos noteiktos noteikumus un procedūras, t.sk. arī tās, kas noteiktas:

                              a)

                              Eiropas Centrālo banku sistēmas un Eiropas Centrālās bankas Statūtos;

                              b)

                              Padomes Regulā (EK) Nr. 2533/98;

                              c)

                              Eiropas Parlamenta un Padomes Regulā (ES) Nr. 1093/2010 (1);

                              d)

                              Eiropas Parlamenta un Padomes Regulā (ES) Nr. 1094/2010 (2);

                              e)

                              Eiropas Parlamenta un Padomes Regulā (ES) Nr. 1095/2010 (3);

                              f)

                              Padomes Regulā (ES) Nr. 1096/2010 (4).

                  3.

                  ESRK Sekretariāts datus pēc tam sniedz attiecīgajai tos lūgušajai ESRK struktūrvienībai.

                  4.

                  Ja informācijas pieprasījumu iespējams izpildīt, izmantojot datus, ko sniedz komerciālie datu avoti, šādus datus ar ESRK Sekretariāta palīdzību sniedz attiecīgajai ESRK struktūrvienībai, kura tos pieprasījusi, datiem pievienojot kvalitātes novērtējumu un informāciju par relatīvajām izmaksām.

            B.
            AD HOC APSEKOJUMS

      1.
            Ad hoc apsekojuma nepieciešamības noteikšana

                  1.1.

                  Neierobežojot iepriekš minēto, saņemot ESRK struktūru iesniegtos ad hoc lūgumus sniegt kopsavilkuma informāciju, vispirms tiek iniciēts izpētes posms, kuru var veikt pašas ieinteresētās struktūrvienības vai ESRK Sekretariāts, vai ECB. Šādas izpētes mērķis ir noteikt, vai nepieciešams veikt ad hoc apsekojumu. Šajā izpētes posmā jo īpaši izvērtēs, kādi kvantitatīvie vai kvalitatīvie dati jau ir pieejami, un vai tie ir derīgi konkrētajā gadījumā. Ja pieejamie dati nav derīgi un datus no pārskatu sniedzējiem nepieciešams vākt ar ad hoc apsekojuma palīdzību, izpētes posmā jau var noteikt attiecīgo pārskata grupu un aptuvenas izmaksas, kas pārskatu sniedzējiem radīsies, veicot ad hoc apsekojumu

                  1.2.

                  ESRK un viena vai vairākas EUI, ja tām par konkrētu jautājumu ir kopīga interese, var vienoties ad hoc apsekojumu veikt kopā, un šādā gadījumā izpētes posms nav vajadzīgs.

            2.
            Ad hoc apsekojumu veidi

      Var tikt izmantoti divu veidu ad hoc apsekojumi:

                  a)

                  1. veida apsekojumi vērsti uz konkrētiem jautājumiem, piem., risku adekvāts novērtējumu, un to mērķis parasti ir nodrošināt regulāri vākto datu sīkāku iedalījumu, piem., attiecībā uz “t. sk.” pozīcijām. 1. veida apsekojumi var attiekties arī uz datu kopumiem, kas iekļauti (regulārajā) datu vākšanā citā kontekstā vai ko veic citas organizācijas, piem., Starptautiskais Valūtas fonds vai SNB, un attiecībā uz kuriem jau pastāv noteikta metodoloģiskā bāze.

                  b)

                  2. veida apsekojumi attiecas uz parādībām, kas iepriekš nav analizētas un attiecībā uz kurām nav noteiktas metodoloģijas, kā arī netiek veikta regulāra datu vākšana. 2. veida apsekojumi ir ievērojami darbietilpīgāki par 1. veida apsekojumiem, un tiem var nebūt noteiktu kritēriju. Nepieciešamība identificēt attiecīgos pārskatu sniedzējus un izveidot metodoloģisko bāzi var nozīmēt to, ka paiet ievērojams laiks pirms informācija tiek savākta.

            3.   Procedūra

                  3.1.

                  ESRK Valde lemj par to, vai kopsavilkuma informāciju vākt ar ad hoc apsekojuma palīdzību, ņemot vērā iespējamās izmaksas un šāda apsekojama veikšanai vajadzīgo laiku.

         Izpētes posms

                  3.2.

                  ESRK struktūrvienības sākotnējos lūgumus kopsavilkuma informācijas ad hoc vākšanai nodod ESRK Sekretariātam, kas, sadarbojoties ar ESRK Datu kontaktgrupu un ECB, tām palīdz izvērtēt pieejamo informāciju, lai pēc iespējas lielākā mērā izmantotu iepriekš savākto informāciju un novērstu pārskatu sniegšanas pienākuma palielināšanos. Ja tiek secināts, ka pieejamie dati nav derīgi un nepieciešams datus no pārskatu sniedzējiem vākt ar ad hoc apsekojuma palīdzību, ESRK struktūrvienība ar ESRK Sekretariāta palīdzību datu sākotnējo pieprasījumu pārveido par faktiskajām datu prasībām, un attiecīgās informācijas pieejamība un kvalitāte tiek novērtēta attiecīgo organizāciju ietvaros. Izpētes posmā var izmantot arī ECBS palīdzību, t. sk. ECBS Statistikas Komiteju (STK), ECBS Finanšu stabilitātes komiteju (FSK), vai citus avotus Eiropas Statistikas sistēmā, komerciālos datu piegādātājus un starptautiskās organizācijas, piem., SNB.

                  3.3.

                  Ja izpētes posma rezultāts ir: a) derīgs datu izmantošanas mērķim vai ja ir pieejami pieņemami un pietiekami kvalitatīvi aizstājošie rādītāji, un b) saņemta īpašnieka piekrišana izmantot datus, kas nav pilnībā publiski pieejami, ad hoc apsekojums nav vajadzīgs, un tiek piemērotas A iedaļā norādītās procedūras.

                  3.4.

                  Gadījumos, kuros: a) ir pieejami aizstājošie rādītāji, bet to kvalitāte nav zināma vai ir nepietiekama, b) dati un aizstājošie rādītāji nav pieejami, c) nav saņemta pārskatu sniedzēja piekrišana izmantot datus, kas nav pilnībā publiski pieejami, ESRK Sekretariāts, sadarbojoties ar ECB, paziņo datus pieprasījušajām struktūrvienībām par informācijas pieejamības novērtējuma rezultātiem un iesaka ad hoc apsekojuma iespējamos avotus un metodoloģijas, t. sk.: i) pārskatu sniedzēju kategorijas un skaitu, ii) pārskatu sniegšanas kanālu, piem., STK, FSK vai EUI, izmaksu aptuvenu aprēķinu un termiņus, iv) sagaidāmās grūtības.

         Datu vākšanas posms

                  3.5.

                  Pēc izpētes rezultātu saņemšanas ESRK Sekretariāts iesniedz apstiprināšanai ESRK Valdē priekšlikumu par turpmāko rīcību, kā arī lietderības un izmaksu aptuvenu novērtējumu. ESRK Valde lemj par to, vai veikt ad hoc apsekojumu, kam var būt nepieciešama pārskata sniedzēju iesaistīšana. ESRK Valdes lēmumā, ar kuru apstiprina šādu priekšlikumu, nosaka: a) cik detalizēta informācija nepieciešama institucionālajā un posteņu līmenī, b) piemērojamo konfidencialitātes režīmu, jo īpaši to, kam būs atļauja piekļūt noteiktiem datiem un kā dati tiks glabāti un nosūtīti, c) informācijas sniegšanas termiņus.

                  3.6.

                  Ja ad hoc apsekojumu veic kāda no EUI, ESRK Sekretariāts sazinās tieši ar attiecīgo EUI. Datus var nosūtīt ar ECB palīdzību, pilnībā ievērojot 8. pantu Regulā (ES) Nr. 1092/2010 (5).

                  3.7.

                  Ja ad hoc apsekojumu veic ECBS, ESRK Sekretariāts sazinās ar ECB, kas ar iespējamiem pārskatu sniedzējiem kontaktējas ar nacionālo kompetento iestāžu palīdzību, izmantojot attiecīgās ECBS komitejas un ievērojot piemērojamos konfidencialitātes ierobežojumus.

                  3.8.

                  Pēc katra ad hoc apsekojuma pabeigšanas iesaistītās iestādes apmainās ar informāciju par apsekojuma īstenošanu un jo īpaši par piemērotajām metodoloģijām un kvalitātes pārbaudēm, kā arī pieredzētajām grūtībām, lai uzlabotu turpmāko apsekojumu iedarbīgumu un efektivitāti.

         (1)  Eiropas Parlamenta un Padomes 2010. gada 24. novembra Regula (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 12. lpp.).

         (2)  Eiropas Parlamenta un Padomes 2010. gada 24. novembra Regula (ES) Nr. 1094/2010, ar ko izveido Eiropas Uzraudzības iestādi (Eiropas Apdrošināšanas un fondēto pensiju iestādi), groza Lēmumu Nr. 716/2009/EK un atceļ Komisijas Lēmumu 2009/79/EK (OV L 331, 15.12.2010., 48. lpp.).

         (3)  Eiropas Parlamenta un Padomes 2010. gada 24. novembra Regula (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).

         (4)  Padomes 2010. gada 17. novembra Regula (ES) Nr. 1096/2010, ar kuru Eiropas Centrālajai bankai piešķir konkrētus uzdevumus saistībā ar Eiropas Sistēmisko risku kolēģijas darbību (OV L 331, 15.12.2010., 162. lpp.).

         (5)  Eiropas Parlamenta un Padomes 2010. gada 24. novembra Regula (ES) Nr. 1092/2010 par Eiropas Savienības finanšu sistēmas makrouzraudzību un Eiropas Sistēmisko risku kolēģijas izveidošanu (OV L 331, 15.12.2010., 1. lpp.).


title: Padomes Lēmums ( 2014. gada 25. septembris ), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus

text:
               27.9.2014

               LV

               Eiropas Savienības Oficiālais Vēstnesis

               C 338/21

         PADOMES LĒMUMS
   (2014. gada 25. septembris),
   ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus
   2014/C 338/03
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES) Nr. 492/2011 (2011. gada 5. aprīlis) par darba ņēmēju brīvu pārvietošanos Savienībā (1) un jo īpaši tās 23. un 24. pantu,
   ņemot vērā kandidātu sarakstus, ko Padomei iesniegušas dalībvalstu valdības,
   tā kā:

               (1)

               Ar 2012. gada 4. oktobra (2) un 2012. gada 20. novembra (3) lēmumu Padome iecēla Darba ņēmēju pārvietošanās brīvības padomdevējas komitejas (“Komiteja”) locekļus un viņu aizstājējus uz laikposmu no 2012. gada 25. septembra līdz 2014. gada 24. septembrim.

               (2)

               Locekļi pilda amata pienākumus, līdz viņus nomaina vai ieceļ no jauna.

               (3)

               Komitejas locekļi un to aizstājēji būtu jāieceļ uz diviem gadiem,

         IR PIEŅĒMUSI ŠO LĒMUMU.
   1. pants
   Ar šo par Darba ņēmēju pārvietošanās brīvības padomdevējas komitejas locekļiem un viņu aizstājējiem uz laikposmu no 2014. gada 25. septembra līdz 2016. gada 24. septembrim ieceļ šādas personas:
   I.   VALDĪBU PĀRSTĀVJI

               Valsts

               Locekļi

               Locekļu aizstājēji

               Beļģija

                  Gylvie GUELLUY kundze

                  Jacques OUZIEL kungs

                  Thierry LHOIR kungs

               Bulgārija

                  Hristo SIMEONOV kungs

                  Tatiana GUEORGUIEVA kundze

                  Dimitrina KOSTADINOVA kundze

               Čehijas Republika

                  Kateřina ŠTĚPÁNKOVÁ kundze

                  Eva DIANIŠKOVÁ kundze

                  Eva NOVÁKOVÁ kundze

               Dānija

                  Stig Hansen NØRGAARD kungs

                  Rikke Mark SEERUP kundze

                  Simone HEINECKE kundze

               Vācija

                  Vera BADE kundze

                  Johannes RASCHKA kungs

                  Anne Katrin LUTZ kundze

               Igaunija

                  Marit RAIST kundze

                  Liis REITER kundze

                  Kristi SUUR kundze

               Īrija

                  Mary Joan KEHOE kundze

                  Anthony MORRISSEY kungs

                  Aedin DOYLE kundze

               Grieķija

               Horvātija

                  Marija KNEŽEVIĆ KAJARI kundze

                  Ivana GUBEROVIĆ kundze

                  Aleksandra GAVRILOVIĆ kundze

               Spānija

                  Paloma MARTÍNEZ GAMO kundze

                  Miguel COLINA ROBLEDO kungs

                  Rosalía SERRANO VELASCO kundze

               Francija

                  Magali MARTIN kundze

                  Albert MARTINO kungs

                  Laurent FRIBOULET kungs

               Itālija

               Kipra

               Latvija

               Ilze ZVĪDRIŅAS kundze
               Kristaps ZIEDIŅA kungs

               Linda PAUGAS kundze

               Lietuva

                  Rasa MALAIŠKIENĖ kundze

                  Agnė PECIUKEVIČIENĖ kundze

                  Inga LIUBERTĖ kundze

               Luksemburga

               Ungārija

               Malta

                  Mario SCHEMBRI kungs

                  Nicola CINI kungs

                  George CAMILLERI kungs

               Nīderlande

                  Onno BRINKMAN kungs

                  Cristel van TILBURG kundze

                  Mark JACOBS kungs

               Austrija

                  Heinz KUTROWATZ kungs

                  Martha ROJAS-PINEDA kundze

                  Günter STICKLER kungs

               Polija

                  Magdalena SWEKLEJ kundze

                  Marcin WIATRÓW kungs

                  Agnieszka ZDAK kundze

               Portugāle

               Rumānija

                  Auraş MARINESCU kungs

                  Simona ŞTEFAN kundze

                  Bogdan-Tiberius PAŞCA kungs

               Slovēnija

                  Sonja MALEC kundze

                  Grega MALEC kungs

                  Mateja GOLJA kundze

               Slovākija

                  Zuzana KRCHŇAVÁ kundze

                  Jaroslav KOVÁČ kungs

               Somija

                  Katri NISKANEN kundze

                  Olli SORAINEN kungs

                  Elina HIRTTIÖ kundze

               Zviedrija

                  Maria NORDIN SKULT kundze

                  Madeleine ÖHBERG kundze

                  Kristina EKBERG kundze

               Apvienotā Karaliste

                  Janina CIECIORA kundze

                  Deborah MORRISON kundze

                  Jonathan PIGGINS kungs

   II.   ARODBIEDRĪBU PĀRSTĀVJI

               Valsts

               Locekļi

               Locekļu aizstājēji

               Beļģija

                  Koen MEESTERS kungs

                  Hanne SANDERS kundze

                  Jean-François MACOURS kungs

               Bulgārija

                  Atanaska TODOROVA kundze

                  Daniel YANEV kungs

               Čehijas Republika

                  Vít SAMEK kungs

                  Pavel JANÍČKO kungs

                  Petr ŠULC kungs

               Dānija

                  Jørgen Rønnow BRUUN kungs

                  Helle Hjort BENTZ kundze

                  Käthe Munk RYOM kundze

               Vācija

                  Alexandra KRAMER kundze

                  Ina HINZER kundze

                  Thomas BEMMANN kungs

               Igaunija

                  Mare VIIES kundze

                  Liina CARR kundze

                  Aija MAASIKAS kundze

               Īrija

                  Esther LYNCH kundze

                  John DOUGLAS kungs

               Grieķija

               Horvātija

                  Ana KRANJAC JULARIĆ kundze

                  David Jakov BABIĆ kungs

                  Ana MILIĆEVIĆ PEZELJ kundze

               Spānija

                  Ana María CORRAL JUAN kundze

                  Francisco GONZÁLEZ MORENO kungs

                  Jose Antonio MORENO DÍAZ kungs

               Francija

                  Francine BLANCHE kundze

                  Corinne MARES kundze

                  Ommar BENFAID kungs

               Itālija

               Kipra

               Latvija

               Nataļja MICKEVIČAS kundze
               Kaspars RĀCENĀJA kungs

               Mārtiņš SVIRSKA kungs

               Lietuva

                  Janina ŠVEDIENĖ kundze

                  Janina MATUIZIENĖ kundze

                  Ričardas GARUOLIS kungs

               Luksemburga

               Ungārija

               Malta

                  Ian Mark ZAMMIT kungs

                  Jeremy J CAMILLERI kungs

                  Paul PACE kungs

               Nīderlande

                  Caroline RIETBERGEN kundze

                  Martijn HORDIJK kungs

                  Henk BOSSCHER kungs

               Austrija

                  Johannes PEYRL kungs

                  Oliver RÖPKE kungs

                  Lena KARASZ kundze

               Polija

                  Jakub KUS kungs

                  Krystyna CIEMNIAK kundze

                  Bogdan OLSZEWSKI kungs

               Portugāle

               Rumānija

                  Corneliu CONSTANTINOAIA kungs

                  Liviu APOSTOIU kungs

                  Dragos FRUMOSU kungs

               Slovēnija

                  Marko TANASIČ kungs

                  Jakob POČIVAVŠEK kungs

                  Nadja GÖTZ kundze

               Slovākija

                  Vlasta SZABOVÁ kundze

                  Zdena DVORANOVÁ kundze

                  Mária SVOREŇOVÁ kundze

               Somija

                  Eve KYNTÄJÄ kundze

                  Heikki TAULU kungs

                  Ralf SUND kungs

               Zviedrija

                  Thord INGESSON kungs

                  Josefin EDSTRÖM kundze

                  Sofia RÅSMAR kundze

               Apvienotā Karaliste

                  Rosa CRAWFORD kundze

                  Mohammed TAJ kungs

                  Wilf SULLIVAN kungs

   III.   DARBA DEVĒJU ORGANIZĀCIJU PĀRSTĀVJI

               Valsts

               Locekļi

               Locekļu aizstājēji

               Beļģija

                  Michèle CLAUS kundze

                  Hilde THYS kundze

                  Monica DE JONGHE kundze

               Bulgārija

                  Ivan ZAHARIEV kungs

                  Martin STOYANOV kungs

                  Daniela SIMIDCHIEVA kundze

               Čehijas Republika

                  Vladimíra DRBALOVÁ kundze

                  Marie ZVOLSKÁ kundze

                  Jitka HLAVÁČKOVÁ kundze

               Dānija

                  Henning GADE kungs

                  Flemming DREESEN kungs

                  Karen ROIY kundze

               Vācija

                  Alexander WILHELM kungs

                  Christina BREIT kundze

                  Carmen Eugenia BÂRSAN kundze

               Igaunija

                  Piia SIMMERMANN kundze

                  Katrin TRUVE kundze

                  Mare HIIESALU kundze

               Īrija

                  Tony DONOHOE kungs

                  Kara McGANN kundze

               Grieķija

               Horvātija

                  Milica JOVANOVIĆ kundze

                  Milka KOSANOVIĆ kundze

                  Nataša NOVAKOVIĆ kundze

               Spānija

                  Helena MORALES DE LABRA kundze

                  Patricia CIREZ MIQUELEIZ kundze

                  Luis MÉNDEZ LÓPEZ kungs

               Francija

                  Garance PINEAU kundze

                  Natacha MARQUET kundze

                  Pascale DESSEN kundze

               Itālija

               Kipra

               Latvija

               Anita LĪCES kundze
               Ilona KIUKUCĀNES kundze

               Jolanta VJAKSES kundze

               Lietuva

                  Justinas USONIS kungs

                  Aidas VAIČIULIS kungs

                  Dovilė BAŠKYTĖ kundze

               Luksemburga

               Ungārija

               Malta

                  Lawrence MIZZI kungs

                  Michael GALEA kungs

                  John HUBER kungs

               Nīderlande

                  Rob SLAGMOLEN kungs

                  A.P.M.G. SCHOENMAECKERS kungs

                  G.A.M. Gerard VAN DER GRIND kungs

               Austrija

                  Margit KREUZHUBER kundze

                  Julia ENZELSBERGER kundze

                  Kornelia LIENHART kundze

               Polija

                  Monika GŁADOCH kundze

                  Grzegorz BACZEWSKI kungs

                  Andrzej STĘPNIKOWSKI kungs

               Portugāle

               Rumānija

                  Roxana PRODAN kundze

                  Florian STAMATE kungs

                  Liviu ROGOJINARU kungs

               Slovēnija

                  Igor ANTAUER kungs

                  Polona FINK RUŽIČ kundze

                  Maja SKORUPAN kundze

               Slovākija

                  Radovan MAXIN kungs

                  Peter MOLNÁR kungs

                  Martin HOŠTÁK kungs

               Somija

                  Mikko RÄSÄNEN kungs

                  Jenni RUOKONEN kundze

                  Simopekka KOIVU kungs

               Zviedrija

                  Karin EKENGER kundze

                  Carin RENGER kundze

                  Patrik KARLSSON kungs

               Apvienotā Karaliste

                  Sinead LAWRENCE kundze

                  Rob WALL kungs

                  Tom SALLIS kungs

         2. pants
   Vēl neizvirzītos locekļus Padome iecels vēlāk.
   3. pants
   Šis lēmums stājas spēkā tā pieņemšanas dienā.

      Briselē, 2014. gada 25. septembrī

            Padomes vārdā –

            priekšsēdētāja

         F. GUIDI

      (1)  OV L 141, 27.5.2011., 1. lpp.

      (2)  Padomes Lēmums (2012. gada 4. oktobris), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus (OV C 302, 6.10.2012., 1. lpp.).

      (3)  Padomes Lēmums (2012. gada 20. novembris), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus no Itālijas (OV C 360, 22.11.2012., 4. lpp.).